LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2008 M. SPALIO 31 D. ĮSAKYMO NR. 1K-349 „DĖL VISUOTINIŲ DOTACIJŲ PRIEMONIŲ ADMINISTRAVIMO IR FINANSAVIMO TAISYKLIŲ PATVIRTINIMO“ PAKEITIMO

2014 m. gruodžio 10 d. Nr. 1K-451

Vilnius

1. P a k e i č i u Visuotinių dotacijų priemonių administravimo ir finansavimo taisykles, patvirtintas Lietuvos Respublikos finansų ministro 2008 m. spalio 31 d. įsakymu Nr. 1K-349 „Dėl Visuotinių dotacijų priemonių administravimo ir finansavimo taisyklių patvirtinimo“:

1.1. Pakeičiu 2 punktą ir jį išdėstau taip:

„2. Taisyklės parengtos vadovaujantis 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p. 25), su paskutiniais pakeitimais, padarytais 2013 m. gruodžio 11 d. Europos Parlamento ir Tarybos reglamentu (ES) Nr. 1298/2013 (OL 2013 L 347, p. 256), 2006 m. gruodžio 8 d. Komisijos reglamento (EB) Nr. 1828/2006, nustatančio Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento (EB) Nr. 1080/2006 dėl Europos regioninės plėtros fondo, įgyvendinimo taisykles (OL 2006 L 371, p. 1), su paskutiniais pakeitimais, padarytais 2011 m. lapkričio 29 d. Komisijos reglamentu (ES) Nr. 1236/2011 (OL 2011 L 317, p. 24), Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklių, patvirtintų Lietuvos Respublikos Vyriausybės 2007 m. spalio 17 d. nutarimu Nr. 1139 „Dėl atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas“ (toliau – Atsakomybės ir funkcijų paskirstymo taisyklės), Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 „Dėl Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių patvirtinimo“ (toliau – Išlaidų ir finansavimo reikalavimų atitikties taisyklės), Veiksmų programų administravimo ir finansavimo taisyklių, patvirtintų Lietuvos Respublikos Vyriausybės 2008 m. lapkričio 12 d. nutarimu Nr. 1225 „Dėl Veiksmų programų administravimo ir finansavimo taisyklių patvirtinimo“, Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių patvirtinimo“ (toliau – Finansinės paramos grąžinimo taisyklės), 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“ (toliau – Grąžintinų ir grąžintų lėšų administravimo taisyklės), Valstybės biudžeto lėšų išdavimo iš valstybės iždo sąskaitos taisyklių, patvirtintų Lietuvos Respublikos finansų ministro 2000 m. liepos 21 d. įsakymu Nr. 195 „Dėl Valstybės biudžeto lėšų išdavimo iš valstybės iždo sąskaitos taisyklių patvirtinimo“ (toliau – Valstybės biudžeto lėšų išdavimo taisyklės), Europos Sąjungos struktūrinės paramos kompiuterinės informacinės valdymo ir priežiūros sistemos naudojimo taisyklių (2007–2013 metų laikotarpiui), patvirtintų Lietuvos Respublikos finansų ministro 2008 m. spalio 16 d. įsakymu Nr. 1K-324 „Dėl Europos Sąjungos struktūrinės paramos kompiuterinės informacinės valdymo ir priežiūros sistemos naudojimo taisyklių (2007–2013 metų laikotarpiui) patvirtinimo“ (toliau – SFMIS taisyklės), Iš Europos Sąjungos fondų lėšų bendrai finansuojamų projektų duomenų elektroninių mainų taisyklių, patvirtintų Lietuvos Respublikos finansų ministro 2009 m. vasario 17 d. įsakymu Nr. 1K-038 „Dėl Iš Europos Sąjungos fondų lėšų bendrai finansuojamų projektų duomenų elektroninių mainų taisyklių patvirtinimo“, Lietuvos Respublikos finansų ministro 2009 m. vasario 17 d. įsakymo Nr. 1K-039 „Dėl Išlaidų deklaracijos formos, Metodinių išlaidų deklaracijų rengimo rekomendacijų ir Projektų finansinės būklės ataskaitos formos patvirtinimo“ (toliau – Įsakymas dėl išlaidų deklaravimo) nuostatomis.“

1.2. Pakeičiu 26.4 papunktį ir jį išdėstau taip:

„26.4. visuotinės dotacijos valdytojo sąskaitoje sukauptų palūkanų panaudojimo tvarka numatoma Sutartyje. Tuo atveju, kai sukauptų palūkanų suma mažesnė nei 15 eurų arba lygi šiai sumai ir mokėtinos pagal galutinį mokėjimo prašymą priemonei skirto finansavimo Lietuvos Respublikos valstybės biudžeto lėšų dalies nepakanka įskaityti sukauptų palūkanų sumai ar jos daliai su visuotinės dotacijos valdytojo pateiktu galutiniu mokėjimo prašymu, perviršis ar visos sukauptos palūkanos neturi būti pervedami į asignavimų valdytojo sąskaitą (ši nuostata netaikoma, kai visuotinės dotacijos valdytojas yra biudžetinė įstaiga);“.

1.3. Pakeičiu 47.6 papunktį ir jį išdėstau taip:

„47.6. delspinigių, kuriuos privalo mokėti projekto vykdytojas už kiekvieną pavėluotą grąžinti lėšas dieną, dydis. Delspinigių dydį kiekvienam metų ketvirčiui nustato Lietuvos Respublikos finansų ministras (toliau – finansų ministras), atsižvelgdamas į praėjusio kalendorinio ketvirčio aukciono būdu išleistų Lietuvos Respublikos valstybės iždo vekselių metinės palūkanų normos svertinį vidurkį. Delspinigių dydis nustatomas minėtą palūkanų normą padidinus 10 procentinių punktų. Lietuvos Respublikos finansų ministro įsakymas, kuriame nustatomas delspinigių dydis, skelbiamas Teisės aktų registre;“.

1.4. Pakeičiu 47.8 papunktį ir jį išdėstau taip:

„47.8. palūkanų, jei leidžiama grąžintiną sumą grąžinti dalimis, dydis. Palūkanų dydį kiekvienam metų ketvirčiui nustato finansų ministras, atsižvelgdamas į praėjusio kalendorinio ketvirčio aukciono būdu išleistų Lietuvos Respublikos valstybės iždo vekselių metinės palūkanų normos svertinį vidurkį. Lietuvos Respublikos finansų ministro įsakymas, kuriame nustatomas palūkanų dydis, skelbiamas Teisės aktų registre;“.

1.5. Pakeičiu 56 punktą ir jį išdėstau taip:

„56. Jeigu grąžintinoms lėšoms išskaičiuoti nepakanka mokėtinos lėšų sumos, kai grąžintinų lėšų susigrąžinimui taikomi Taisyklių 47.5.1 arba 47.5.2 papunktyje nustatyti būdai, ir (arba) projekto vykdytojas negrąžina lėšų per nustatytą terminą arba per nustatytą terminą grąžina tik dalį lėšų, visuotinės dotacijos valdytojas turi imtis Finansinės paramos grąžinimo taisyklėse nustatytų veiksmų.“

1.6. Pakeičiu 57 punktą ir jį išdėstau taip:

„57. Projekto vykdytojui teisės aktuose nustatyta tvarka Sprendimą apskundus teismui ar kitai kompetentingai institucijai, skolos išieškojimo perdavimas (išskyrus neteisėtą ar netinkamai taikomą valstybės pagalbą, kaip nustatyta reglamente (EB) Nr. 659/1999) centralizuotai valdomo valstybės turto valdytojui stabdomas, kol bus išspręstas ginčas ir dėl jo įsiteisės teismo sprendimas ar teismo nutartis arba kompetentinga institucija išnagrinės projekto vykdytojo skundą ir priims dėl jo atitinkamą sprendimą.“

1.7. Pakeičiu 58 punktą ir jį išdėstau taip:

„58. Reikalavimo teisės į projekto vykdytojo negrąžintą sumą perleidimo centralizuotai valdomo valstybės turto valdytojui procedūra bei negrąžintos sumos išieškojimo procedūros vykdomos taip, kaip nustatyta Finansinės paramos grąžinimo taisyklių 14–20 punktuose visuotinės dotacijos valdytojui veikiant kaip administruojančiajai institucijai. Centralizuotai valdomo valstybės turto valdytojo išrašytoje sąskaitoje nurodytą atlygį pagal Taisyklių 56 punkte nurodytą sutartį išmoka ministerija ir (ar) kita valstybės institucija iš šiam tikslui jai skirtų Lietuvos Respublikos valstybės biudžeto asignavimų. Atlygio dydis apskaičiuojamas finansų ministro nustatyta tvarka.“

1.8. Pakeičiu 60 punktą ir jį išdėstau taip:

„60. Visuotinės dotacijos valdytojas ir (arba) centralizuotai valdomo valstybės turto valdytojas turi saugoti ne trumpiau kaip 3 metus nuo veiksmų programų užbaigimo visus dokumentus, susijusius su projektų vykdytojų grąžintinomis ir grąžintomis lėšomis, įskaitant ir dokumentus, kuriais įrodomos pastangos susigrąžinti skolas iš projekto vykdytojo.“

1.9. Pakeičiu 63 punktą ir jį išdėstau taip:

„63. Visuotinės dotacijos valdytojas visas projektų vykdytojų grąžintinas, grąžintas, panaikintas ir nesusigrąžintas (nurašytas skolas) lėšas traukia į apskaitą ir registruoja Projektų vykdytojų grąžintinų ir grąžintų lėšų žurnale (toliau – Grąžintinų ir grąžintų lėšų žurnalas) (Taisyklių priedas) pagal visus projekto finansavimo šaltinius kaupiamuoju būdu taip, kad būtų užtikrinama tinkama audito seka. Įrašai Grąžintinų ir grąžintų lėšų žurnale registruojami per 3 darbo dienas atsiradus grąžintinoms, grąžintoms, panaikintoms ir nesusigrąžintoms (nurašytoms skoloms) lėšoms. Registruojant įrašus nurodomas visuotinės dotacijos valdytojo projektui suteiktas numeris, kuriuo tas projektas įregistruotas visuotinės dotacijos valdytojo apskaitoje. Jei pagal tą patį Sprendimą grąžintinos lėšos yra ir grąžinamos, ir taip pat priimtas sprendimas dėl jų nurašymo, pildomos atskiros eilutės. Tuo atveju, jei grąžintinos lėšos grąžintos Taisyklių 47.5.1 arba 47.5.2 papunktyje nustatytu būdu, nurodomi Taisyklių 47.5.1 arba 47.5.2 papunktyje nurodytų dokumentų pavadinimai, datos ir numeriai. Grąžintinų ir grąžintų lėšų žurnale išskiriami (pažymimi) įrašai, įregistruoti per atitinkamą laikotarpį. Grąžintinų ir grąžintų lėšų žurnalo išrašą visuotinės dotacijos valdytojas teikia tvirtinančiajai institucijai kartu su išlaidų deklaracija už tą patį ataskaitinį laikotarpį Veiksmų programų administravimo ir finansavimo taisyklėse nustatytais terminais. Esant atitinkamoms SFMIS2007 funkcinėms galimybėms Grąžintinų ir grąžintų lėšų žurnalo išrašas teikiamas tik per SFMIS2007 SFMIS taisyklėse nustatyta tvarka.“

1.10. Pakeičiu 73 punktą ir jį išdėstau taip:

„73. Visuotinės dotacijos valdytojas rengia, tvirtina ir iki 2015 m. gruodžio 31 d. priežiūros komitetui pateikia galutinę visuotinės dotacijos priemonės įgyvendinimo ataskaitą.“

1.11. Pakeičiu priedą ir jį išdėstau nauja redakcija (pridedama).

2. Šio įsakymo 1.2 ir 1.11 papunkčiai įsigalioja 2015 m. sausio 1 d.

Finansų ministras	Rimantas Šadžius